GiliGold/VAD_KnessetCorpus huggingface dataset:
מיקי לוי:
 אנחנו שולחים את הילדים לקרב, הם נפגעים וכאן אנחנו מזלזלים בחיי אדם?     אם כן, שלושה נושאים
מיקי לוי:
 הקמת קרן, אפשר לתת הערת אזהרה בטאבו
מיקי לוי:
 את הבטוחות או הערבויות אתם תקבעו אבל אל תדרשו מאותם אזרחים או מהשלטון המקומי
מיקי לוי:
 קריטריונים למבנים מסוכנים וקריטריונים לחיזוק כי הבנתי כאן מהדוברים שחיזוקו של עמוד למשל בקריית ים עולה איקס ובתל אביב חיזוקו עולה ואי
מיקי לוי:
 אולי אפשר לעשות איזה שהם קריטריונים ולעשות מכרז כללי
מיקי לוי:
 א יהיה פרסום נאות, קבלנים שניגשים לקבלנים של המדינה, ייגשו למכרזים של אותם מבנים מסוכנים
מיקי לוי:
     מכיוון שחינכו אותי חינך צבאי כל חיי ואני לא שהדוח הזה יישאר על המדף – והם יודעים זאת – בעוד חצי שנה אתם תבואו אלי ואנחנו נבדוק מה עשיתם, האם הקמתם את הוועדה, האם הוקמה הקרן, האם הקריטריונים נכנסו גם של ההלוואות גם של החיזוק וגם של הקביעה איזה הוא מבנה מסוים
מיקי לוי:
 אנחנו נבדוק הכול
מיקי לוי:
 אם המדינה לא תעשה את תפקידה, הוועדה הזאת תדע מה לעשות כדי לטפל בנושא הזה
מיקי לוי:
 זה לא איום אלא זו בקשה מתוך דאגה ממשית לחיי האזרחים שלנו
מיקי לוי:
      בעוד חצי שנה המוזמנים שהיו כאן היום יקבלו זימון
מיקי לוי:
 משרד מבקר המדינה יקבל זימון, מרכז השלטון המקומי יקבל זימון ומשרדי הממשלה יקבלו זימון גם הם לישיבה נוספת של 40 דקות
מיקי לוי:
     נעבור לנושא השני שעל סדר היום, חריש
מיקי לוי:
אני מקדם בברכה את המצטרפים
מיקי לוי:
 אנחנו עוברים לנושא הבא, העיר חריש
מיקי לוי:
 בבקשה, נציגי משרד מבקר המדינה
גד לינד:
שלום
גד לינד:
 אני אדבר בקצרה
גד לינד:
 כולנו מסכימים שהקמת העיר חריש היא משימה לאומית ששותפים לה משרדי ממשלה רבים, שלטון מקומי, המועצה – היום העירייה עצמה – ולכן משרד מבקר המדינה מצא לנכון בשנת 2015 לערוך דוח עם תחילת האכלוס של העיר חריש, דוח על ההיבטים בהקמת העיר ודוח מעקב או דוח ביקורת נוכחי יוני-יולי 2021 שבחן את תיקון הליקויים שהביקורת הקודמת העלתה ואת ההתקדמות בהקמת העיר והאם עדיין קיימים חסמים מהותיים שמשפיעים על ההתפתחות של העיר
גד לינד:
     במאי 2022 חריש הוכרזה כעיר
גד לינד:
 הביקורת שלנו הסתיימה לפני כן ולכן עדיין בתקופתנו זו הייתה מועצה
גד לינד:
     אנחנו בחנו ארבעה נושאים עיקריים, את ההיערכות הארגונית של המועצה להקמת העיר, את הניהול הכספי של המועצה, הקמת אזורי תעסוקה לחריש ומתן פתרונות תחבורתיים
גד לינד:
 בשקף 3 אפשר לראות כמה נתוני מפתח חשובים בדברים עליהם דיברנו
גד לינד:
     תחזית האכלוס של משרד השיכון וגורמים אחרים לפני שש-שבע שנים מול המציאות ב-220
גד לינד:
 היה שוני
גד לינד:
 משרד השיכון העריך שבסוף, שנת 2020 יהיו 57,000 תושבים אבל בפועל היו רק כ-22,000, כתוצאה מהחסמים
גד לינד:
 כנ"ל במספר יחידות הדיור שהוערכו כ-12,800 ובפועל היו כ-7,000
גד לינד:
 במועד סיום הביקורת שלנו ביולי 2021, 70,000 מטרים – אפשר להגיד בלבד - של שטחי מסחר ותעסוקה
גד לינד:
 זה מספר הוא לא מספק
גד לינד:
     בתקופה של עד 2020 משרד הפנים העביר לחריש כ-115 מיליון שקלים במה שנקרא מענקי ייצוב ואילו לא היה מעביר אותם, חריש הייתה מסיימת את השנים האלה עם גירעון מצטבר של מעל 80 מיליון שקלים
גד לינד:
 זאת אומרת, לחריש היה עודף תקציבי ולא גירעון רק בזכות מענקים חוזרים ונשנים שקיבלו בשנים האלה ממשרד הפנים
גד לינד:
     בנושאים שבדקנו המועצה התקדמה במרביתם כפי שעלו בביקורתה קודמת ותיקנה את מרבית הליקויים בדגש על איוש כוח אדם, על מבנה ארגוני ועל טיפול בתושבים
גד לינד:
 מצאנו כמה ליקויים בנושא של חקיקת חוקי עזר ומינוי ועדות והמועצה עדיין צריכה לתקן אותם
גד לינד:
     כמו כן ביקשנו ממשרד השיכון שייתן איזשהו הסבר מדוע היה שוני בצפי האכלוס ולתת תחזית מעודכנת של אכלוס חריש בשנים הקרובות, עד 2030
גד לינד:
     זה בנושא המועצה
גד לינד:
 אני רוצה לגעת בנושא של אזורי תעסוקה שכפי שמופיע בשקף 13
גד לינד:
 במחקר שערך בזמנו משרד הפנים – אני חייב לתת קרדיט למשרד – אנחנו רואים חס בין ארנונה לעסקים לארנונה למגורים
גד לינד:
 אדוני היושב ראש, תסתכל
גד לינד:
 רשויות בהבראה, שיעור הארנונה הוא 23 אחוזים
גד לינד:
 אנחנו הוספנו את חריש, 9 אחוזים כאשר רשויות בהבראה, שזה הכי גרוע, אלה 23 אחוזים
גד לינד:
 תבין מה היה המצב במועד סיום הביקורת מבחינת מקורות הכנסה עצמיים
מיקי לוי:
ראיתי
מיקי לוי:
 בלי מענק מדינה
מיקי לוי:
 נשארו 30 מיליון שקלים, פלוס-מינוס עודף תקציבי
גד לינד:
אמרתי קודם שעד מועד סיום הביקורת, אמרנו שאלמלא המענקים של משרד הפנים חריש הייתה בגירעון עמוק של מעל 80 מיליון שקלים
גד לינד:
 הבעיה הזאת של שטחי מסחר ותעסוקה מניבים, היא בעיה לאורך שנים שהיא צריכה להיפתר האכלוס ממשיך
גד לינד:
 זאת אומרת, שום דבר לא מחכה לנו
גד לינד:
      הממשלה ומשרד הפנים צריכים לסיים את הוועדה לחלוקת הכנסות ממחצבות ורד, מה שיכול לעזור לחריש בעוד הכנסות שאין לה היום
גד לינד:
     זה המצב הכספי של המועצה
גד לינד:
 אני מבקש לעבור לשקף 17
גד לינד:
 כאן אדוני היושב ראש, אתה יכול לראות פירוט של שני הגרפים, מה קרה עם המענקים או מה היה קורה בלי המענקים
גד לינד:
 זה בדיוק מראה את הנקודה
גד לינד:
     שקף 19, מתן פתרונות תחבורתיים
גד לינד:
 אני אומר בקצרה
גד לינד:
 בביקורת הקודמת אנחנו כבר צפינו בעייתיות מתן פתרונות תחבורתיים עם תחילת האכלוס
גד לינד:
 בביקורת הנוכחית ראינו שחלה התקדמות מסוימת אבל הרבה מקטעים שתוכננו עדין בשלבי תכנון ולא בשלבי ביצוע ועדיין לא תוקצבו
גד לינד:
 הבעיה העיקרית או הסוגייה העיקרית היא החיבור לכביש 6 כשעדיין לא התקבל החלטה אם לעשות את זה או לא
גד לינד:
 אם זה יקרה, זה יקרה בעוד שנים רבות ובינתיים האכלוס ממשיך
גד לינד:
     אני רוצה לומר שהיעדר אזורי תעסוקה והפתרונות התחבורתיים שזור אחד בשני
גד לינד:
 אם אין אזורי תעסוקה ברמה מספקת, התושבים עובדים בחוץ וגם יש בעיה תחבורתית, זה משפיע במכפלות
גד לינד:
      אלה הבעיות העיקריות
גד לינד:
 אני קיצרתי
גד לינד:
 רציתי לומר אנחנו יודעים שאחרי הביקורת התקבלה החלטה 1357 של הממשלה ונבנו אבני דרך לתוכנית חדשה כוללת
גד לינד:
 אנחנו מקווים שהיא מתקדמת ומבוצעת
גד לינד:
 אנחנו מאוד מאוד מקווים שתחזית האכלוס תתממש לעתיד
גד לינד:
     אני שוב אומר שהחסמים העיקריים שאנחנו רואים הם פיגור בין תחזית האכלוס לבין המצב הכספי של המועצה ומתן פתרונות תחבורתיים שמפגרים אחרי האכלוס
מיקי לוי:
אם היה חיבור לכביש 6, זה היה נראה אחרת
גד לינד:
בהחלט
גד לינד:
 גם אם היו אזורי תעסוקה
מיקי לוי:
גם תושבים שעובדים מחוץ לעיר, ורובם עובדים מחוץ לעיר, זה היה מקל עליהם את היציאה ואת החזרה
מיקי לוי:
 זה כסף גם באמורטיזציה של הכלים עצמם וגם בסכומים שהתושבים צריכים לשלם עבור דלק והוצאות
מיקי לוי:
 אני מבין שאין צפי של המדינה לחיבור
גד לינד:
בזמנו קיבלנו תגובה גם ממשרד התחבורה ונאמר שהנושא של כביש 6 עדיין לא הוכרע
גד לינד:
 דברים אחרים מתקדמים, אם כי לא בקצב הרצוי, אבל נושא של כביש 6, עדיין לא הוחלט
מיקי לוי:
זה פספוס
מיקי לוי:
      לפני שנשמע את אנשי חריש, נשמע את נציג משרד התחבורה כי זה קריטי
אבי דרוט:
ממש במילה אחת, רק על כביש 6
אבי דרוט:
 באמת לא התקבלה הכרעה בנושא
אבי דרוט:
 התפיסה הכללית אומרת שכביש 6 הוא כביש עורקי ולא כביש שמקבל אליו הרבה כניסות
אבי דרוט:
 כל כניסה נוספת לכביש 6, בעצם הורסת את כביש 6
אבי דרוט:
 כביש 6 לא אמור להיות כביש שמתחבר לכל ישוב והרעיון אומר שליד כביש 6 יש את כביש 444 או מה שיש אצלנו זה 574, 581, שהם בעצם כביש 444 שהוא זה שמכיל את הכניסות והיציאות המקומיות
אבי דרוט:
 לכן לפחות בתפיסה עד היום כביש 6 לא אמור להתחבר או לא אמור לקבל כניסה נוספת מכיוון חריש
מיקי לוי:
כמה כניסות יש לכביש 6 מנתב"ג עד החלק הצפוני? אני פשוט יכול לספור אבל תעזור לי
אבי דרוט:
כמוך גם אני יכול לספור
מיקי לוי:
האם אתה יכול להגיד מה הקריטריונים לכניסה ויציאה וחיבור של עורק כזה או אחר?
אבי דרוט:
הקריטריונים הם כמה שפחות
אבי דרוט:
 מה שקיים, קיים
אבי דרוט:
 באמת משתדלים שלא להוסיף כניסות חדשות
אבי דרוט:
 ממש משתדלים
אבי דרוט:
 לכן בונים את הכביש המקביל שהוא 444 וכולי ואנחנו עוסקים בו
מיקי לוי:
כמה מסלולים יש ב-444?
אבי דרוט:
שניים לכל כיוון
קריאה:
 כיום אחד
אבי דרוט:
זה בבנייה
אבי דרוט:
 בהחלט זאת התפיסה
אבי דרוט:
 יכול להיות שהיא תשתנה
אבי דרוט:
 צריך להבין שזאת לא טעות
קריאה:
בתכנון ראשוני, ללא תקציב
אוריאל רייכמן:
משרד הבינוי והשיכון
אוריאל רייכמן:
 אני מלווה את חריש החדשה מיומה הראשון
מיקי לוי:
יופי של עיר
אוריאל רייכמן:
תודה
אוריאל רייכמן:
 רבים שותפים לזה
אוריאל רייכמן:
 הפגישה הראשונה - אני משתף את הוועדה ואותך אדוני היושב ראש – עת התחלנו להניע את התהליך של חריש, הייתה לזמן את המהנדס הראשי של כביש 6, לימים מנכ"ל כביש 6, ראובן לב און זכרו לברכה
אוריאל רייכמן:
 הוא היה האדם הראשון שהזמנו כי הבנו שהעיר שלמרגלותיה עובר כביש 6 חייבת להיות מחוברת אליו
אוריאל רייכמן:
 זו הייתה הפגישה הראשונה ובעקבותיה היו פגישות נוספות והייתה גם הסכמה של ראובן לב און שאנשי כביש 6 מכירים לחבר את כביש 6
אוריאל רייכמן:
 הוא דיבר על חיבור לכיוון דרום ומדרום
אוריאל רייכמן:
      כדי להדגים את העניין של התפיסה של משרד התחבורה, עד כמה היא לא סבירה, יש מושג שעלה אצלי עכשיו תוך כדי שמיעת הדברים אני אקח אותו לתחבורה אבל תחבורה אווירית
אוריאל רייכמן:
 בשדות תעופה יש מושג שנקרא לך סביב
אוריאל רייכמן:
 כאשר מטוס בא לנחות והמסלול עם מטוסים ממריאים או נוחתים, אומרים למטוס תסתובב סיבוב אחד, חמישה, עד שתוכל לנחות
אוריאל רייכמן:
 מה שבעצם אומרים לתושבי חריש זה לכו סביב, תסתובבו במערכת
אוריאל רייכמן:
 זה אבסורד
אוריאל רייכמן:
 למה? כי אתה בעצם לוקח אנשים שרוצים לרדת לכביש 6 ויכולים תוך דקה-שתיים לרדת מביתם לכביש 6, אבל אתה שולח אותם להסתובב במערכת האזורית
אוריאל רייכמן:
 אני רוצה לעדכן את משרד התחבורה שלפי נתיבי ישראל כביש 444, כשיפתחו אותו, תוך זמן קצר מאד יהיה כבר ברמת שירות נמוכה מאוד
אבי דרוט:
כביש 6 כבר היום הוא ברמה נמוכה
אוריאל רייכמן:
אני מדבר על 444
אבי דרוט:
כביש 6 תקוע ואם תכניס עוד כניסה, יהיה עוד יותר
אוריאל רייכמן:
לא באזור הזה
אוריאל רייכמן:
 מי שמחפש חיבורים לכביש 6 כדי לראות את החיבורים, תיסע ממחלף קסם צפונה ותראה את המרח בין מחליפים, ואין שם בעיה ולא בגלל המחלפים
אוריאל רייכמן:
 באזור הזה אפשר לעשות
אוריאל רייכמן:
 זה מצב לא סביר ששולחים אלפי נהגים בבוקר וגם תחבורה ציבורית - כשאתה רוצה ולעודד שימוש בתחבורה ציבורית - יכולה לנסוע בכביש 6
אוריאל רייכמן:
 במקום שהם ירדו ישירות לכביש 6, מסתובבים במערכת, מעמיסים גם על מי שלא רוצה לרדת לכביש 6 ובסוף יורדים לכביש 6
אוריאל רייכמן:
 רמת שירות נמוכה, איכות חיים וקשה גם – אני קושר את זה לתעסוקה- למשוך יזמים ולמשוך מועסקים לתוך עיר שאתה יכול להגיע אליה בקלות
אוריאל רייכמן:
     כדי להדגים עד כמחה הדברים אבסורדיים אני אתן דוגמה
אוריאל רייכמן:
 לפני שנה אושרה תוכנית חריש דרום שכוללת מגורים אבל היא בעיקר כוללת תעסוקה
אוריאל רייכמן:
 מעל 300,000 מטרים תעסוקה ומסחר כאשר רובם ככולם תעסוקה
אוריאל רייכמן:
 שלוש דקות מכביש 6
אוריאל רייכמן:
 אני חושב שכל מי שיושב כאן סביב השולחן מבין את האמירה הזאת כי יזמים שמחפשים להיות מחוברים לכביש 6, לצפון, לדרום, למרכז ולחיפה מבינים מה זה שלוש דקות לצאת מהכביש ולהגיע לאזור תעסוקה
אוריאל רייכמן:
     אפשר לומר שההצלחה כאן מובטחת מראש, רק תנו את החיבור והחיבור הזה נחוץ
אוריאל רייכמן:
 אני חייב לומר ברמה אישית – אני אומר את זה בכל הזדמנות, בכל ישיבה ואמרתי את זה בשבוע שעבר – שתוכנית המתאר החדשה של חריש מתקדמת, אנחנו מוסיפים שם עוד מאות אלפי מטרים אבל הפתרון הוא לחבר לכביש 6
אוריאל רייכמן:
 בלי זה קצב המימוש של תעסוקה יהיה איטי מדי
אוריאל רייכמן:
 יש עוד דברים שצריך לעודד כמו הוזלת קרקעות ולעודד משיכת יזמים אבל אם יהיה חיבור לכביש 6, זה יהיה הג'וקר שפותר לנו כאן את הבעיה
שלמה צדרבוים:
שלום
שלמה צדרבוים:
 מנכ"ל העירייה
שלמה צדרבוים:
 ההתפתחות של חריש היא באמת בלתי רגילה
שלמה צדרבוים:
 הנתונים מסוף שנת 2020 מראים שכבר כמעט והכפילו את הנתונים עצמם
שלמה צדרבוים:
 זאת אומרת, היום בחריש יש כ-40,000 תושבים ולא 22,000
שלמה צדרבוים:
 11,000 יחידות דיור שכבר קיבלו תעודת גמר ואוכלסו
שלמה צדרבוים:
      מה שלא השתנה בצורה משמעותית זה הנושא הזה של התעסוקה והתחבורה
שלמה צדרבוים:
 קודם כל הכרת הטוב
שלמה צדרבוים:
 הממשלה בסוף שנת 2015 בראשות בנימין נתניהו ושר השיכון יואב גלנט הובילה החלטת ממשלה לקידום העיר חריש
שלמה צדרבוים:
 גם הממשלה האחרונה בראשית נפתלי בנט ואילת שקד כשרת הפנים הובילו החלטה נוספת
מיקי לוי:
יש דברים שהם מעל לפוליטיקה וטוב שכך
שלמה צדרבוים:
נכון
שלמה צדרבוים:
 הבעיה המרכזית בהחלטות האלה היא שיש שם מה שנקרא דגים ולא חכות
שלמה צדרבוים:
 יש את הנושא של מענקי ייצוב לטובת התקציב השוטף של הרשות אבל הבעיה היא באמת החכות
שלמה צדרבוים:
 גם בהחלטה הזאת ביקשנו חכות בדמות אזור פיתוח א' כדי למשוך יזמים
שלמה צדרבוים:
 אנחנו מבינים שאנחנו לא פריפריה רחוקה אבל אמרנו שייתנו את זה לכמה שנות ההקמה של העיר כדי שהדברים יתבססו ואז נוכל להיכנס לחיים נורמליים
שלמה צדרבוים:
 המצב היום הוא שהאופק של קצה תוכנית הייצוב ב-2026 לא מביא אותנו לאיזושהי התייצבות כלכלית ואנחנו חייבים בשנים שיש לנו למקסם את היכולת להביא תעסוקה לחריש, גם כדי של כל התושבים יצטרכו לצאת החוצה ולעבוד בסביבה וגם כדי שתהיה כלכלה עירונית טובה ונוכל לתת שירות טוב באמצעות היכולות שלנו מהכנסות שלנו
שלמה צדרבוים:
     בנושא הזה של נגישות תחבורתית שמקדמת תעסוקה, זה הדבר מספר אחד חוץ מהנושא עליו דיברתי שהוא אזור פיתוח
שלמה צדרבוים:
 זה משהו שהוא מאוד מאוד חסר
שלמה צדרבוים:
 אני יכול להגיד שבהחלטת הממשלה האחרונה משום מה במשרד התחבורה יש איזושהי התנגדות לא מוסברת שאני מקווה מאוד שנצליח לפרוץ אותה בממשלה הנוכחית וכן תתקבל החלטה והכרעה בנושא הזה כי אפילו לא מדובר כאן בעניין כספי או תקציבי
שלמה צדרבוים:
 מתוכנן כביש יציאה דרומי של העיר שנקרא כביש 611 שאושר ותוקצב ב-300 מיליון שקלים, עובר מעל כביש 6, נבנים גשרים מעל כביש 6 ובעצם מה שצריך לעשות זה לייצר רמפות בעשרות מיליוני שקלים נוספים
שלמה צדרבוים:
 לדעתי התקציב הבלתי צפוי שיש בתוך התקציב של הכביש הזה מספיק כדי לעשות את הרמפות האלה
שלמה צדרבוים:
 זה לא איזה עניין תקציבי
שלמה צדרבוים:
 זה עניין שלא מוסבר
שלמה צדרבוים:
 בהתחלה הסבירו לנו שזה בעייתי מבחינת מרחק בין מחלפים, אז הראינו להם שהמרחק בין מחלף חורשים למחלף קסם הוא בין שניים לשניים וחצי קילומטרים והמחלף בין מחלף עירון למחלף שאנחנו מבקשים שיקום הוא מרחק של שלושה קילומטרים
שלמה צדרבוים:
 יש מחלפים עם מרחקים יותר קטנים
שלמה צדרבוים:
 זאת אומרת, כל סיבה שמתחילים לתרץ לנו, מבחינתנו היא לא רלוונטית
שלמה צדרבוים:
     כשבנו את כביש 6 חריש לא הייתה
שלמה צדרבוים:
 כל שאר הערים היו קיימות
שלמה צדרבוים:
 החליטו לא לעשות שם מחלפים, וזה הגיוני
שלמה צדרבוים:
 אין סיבה שעכשיו יעשו
שלמה צדרבוים:
 חריש הוקמה על הבסיס הזה שהיא יושבת על כביש 6 וצריך לתת את המענה הזה
שלמה צדרבוים:
 זה המענה שיכול לקדם גם את הכלכלה של העיר, גם את הנגישות התחבורתית ומתן מענה לתושבים
שלמה צדרבוים:
     הנושא הנוסף הוא רכבת
שלמה צדרבוים:
 משום מה בנושא של הרכבת משרד התחבורה רצה להרחיק את הרכבת משהו כמו שני קילומטרים מערבה, שניים וחצי קילומטרים מערבה מהעיר ולהקים שם את התחנה
שלמה צדרבוים:
 אנחנו כמובן התנגדנו לזה
שלמה צדרבוים:
 מה ההיגיון בהקמת תחנה באיזשהו שדה מרוחק? היום כולם מבינים שאת התחנה צריך לבנות צמודת דופן לעיר, וכי אתה צריך לתת מענה לעיר עצמה
שלמה צדרבוים:
 אני שמח שבמועצה הארצית לתכנון עצרו את האופציה הזאת וכרגע מנסים להביא חלופה שתהיה צמודת דופן לחריש
שלמה צדרבוים:
      אלה שני הדברים שיכולים להשפיע משמעותית על ההתפתחות העתידית של העיר
שלמה צדרבוים:
 כמו שאמרתי, העיר מונה היום 40,000 תושבים והיא צריכה בשלוש-ארבע השנים הקרובות לצמוח לך-60,000 תושבים
שלמה צדרבוים:
 מדינת ישראל רוצה להמשיך הלאה לכיוון ה-100,000 תושבים וצפונה, אבל לרשות צריכה להיות היכולת לתת שירות טוב לתושבים
שלמה צדרבוים:
 אנחנו כבר רואים היום, למרות החלטת הממשלה ותוכנית הייצוב שקיימת בה שכאשר אנחנו מדברים על התקציב השוטף של הרשות, משרד הפנים אומר שאתם רשות מתוקצבת כמו כביכול רשות בהבראה
שלמה צדרבוים:
 אנחנו כעירייה, כמועצה קטנה בהתחלה, קיבלנו משימה מהמדינה להקים את העיר הזאת
שלמה צדרבוים:
 אנחנו עם רשות שכוללת עשרות עובדים בלבד, 1,000 תושבים, נרתמנו למהלך והגענו היום לרשות שמונה מאות עובדים ו-40,000 תושבים
שלמה צדרבוים:
      יושבת כאן נציגת משרד החינוך, ואני רוצה לציין שכמובן חוץ ממשרד השיכון שאיתנו יד ביד ומשרד הפנים, משרד החינוך הוא דוגמה למשרד שנרתם בצורה מלאה למהלך של חריש, הבין את הסיטואציה ותקצב מוסדות חינוך
שלמה צדרבוים:
 אנחנו היום העיר הכי צעירה בארץ, כ-20 אחוזים מהאוכלוסייה אלה ילדים מגיל לידה עד חמש
שלמה צדרבוים:
 זו העיר הכי צעירה בארץ
שלמה צדרבוים:
 אחרינו מודיעין עלית שזאת עיר חרדית
שלמה צדרבוים:
 משרד החינוך הוא דוגמה טובה למשרד שהבין את האירוע והתגייס
שלמה צדרבוים:
 לצערי משרד התחבורה לא עשה כן
מיקי לוי:
 משרד התחבורה, אתם רוצים להציל את חריש? אתם רוצים לשים אותה כעיר על המפה? בואו תתפשרו
מיקי לוי:
 אני לא רוצה שתי יציאות צפון ודרום אבל תחשבו על יציאה דרומית לפחות
מיקי לוי:
 נכון, צריך להתפשר, נכון, זה יאט את התנועה אבל בסוף אני מבין ממנכ"ל העירייה שהתושבים שלו איכשהו מסתובבים ומסתובבים ובסופו של יום מגיעים לכביש 6 כי זה העורק שלהם
מיקי לוי:
 אם כן, למה להקל?
שלמה צדרבוים:
חשוב לי לציין עוד משהו לשאלתו של אדוני, לגבי הקריטריונים לחיבור
שלמה צדרבוים:
 קודם כל, יש קריטריון אחד והוא שהדרך צריכה להיות דרך אזורית, אם אני זוכר נכון
שלמה צדרבוים:
 זאת אומרת, לא יכולה להיות דרך מקומית שמתחברת לכביש 6
שלמה צדרבוים:
 כביש היציאה שאנחנו מדברים עליו מחריש, כביש 611 שמתוקצב, הוגדר בתמ"א 42 כדרך אזורית ולכן הוא יכול להתחבר לדרך ארצית
שלמה צדרבוים:
 אם כן, בקריטריון הזה אנחנו עומדים
אוריאל רייכמן:
מה ששלומי אומר זה לא חיבור של העיר ישירות אלא זה בעצם חיבור של אזור שחריש היא בוודאי הגורם החשוב והגדול שם אבל זה לחבר אזור לכביש 6
אוריאל רייכמן:
     אני חייב להוסיף עוד משהו אחד
אוריאל רייכמן:
 הנושא של הדרך, הכניסה השנייה שעוברת מעל כביש 6, בין היתר נבדקה מתוך ראייה שבעתיד היא תחובר לכביש 6
אוריאל רייכמן:
 היא עוברת במקום המושלם, האידיאלי ביותר, לא רק מבחינת מרחקים אלא גם מבחינת טופוגרפיה והיכולת להתחבר לכביש 6
אוריאל רייכמן:
 זאת אומרת, יש לנו את המקום שאפשר להתחבר
אבי דרוט:
אני לא רשאי לקבוע מדיניות
מיקי לוי:
אל תקבע
מיקי לוי:
 תן נתונים
אבי דרוט:
אני אנסה להציג - נתתי לכם את המפה ויש לי כאן עוד כמה מפות – רק כדי שנראה את סדרי הגודל של מה שקורה
אבי דרוט:
     לפי החלטת הממשלה אנחנו צריכים לקדם את כביש 611 מערב ואת כביש 611 מזרח, את 265 שנמצא קצת למעלה ואת מחלף משמר הגבול שהוא המחלף שמחבר בין 444 ל-265 ואת כבישים 574 ו-581 שהם בעצם המקבילה ל-444
אבי דרוט:
 אפשר לשים לב שבאמת אנחנו בונים מערך כבישים שהוא מקיף את העיר והוא בעצם בונה את היכולת להיכנס לעיר ולצאת ממנה בלי הצורך להתחבר לכביש 6 שגם כך הוא פקוק והוא לא נותן את רמת השירות שהוא אמור לתת
אבי דרוט:
     כמו כן יש את קווי המסילה של מנשה ועירון
אבי דרוט:
 אנחנו עומדים בהחלטת הממשלה
אבי דרוט:
 זאת אומרת, אנחנו עומדים בקצבים ובהתחייבויות שלנו מול החלטת הממשלה וכמובן מול מבקר המדינה
אבי דרוט:
 כבישים בונים לאט
אבי דרוט:
 כגבישים מתכננים ובונים לאט אבל שוב, אני מבקש להסתכל ולראות שאנחנו מאוד משתדלים לעמוד במה אנחנו מתחייבים או שמחייבים אותנו
אבי דרוט:
 בעניין החיבור לכביש 6, שוב, אני לא קובע מדיניות
אבי דרוט:
 אם תיקבע מדיניות שנתחבר לכביש 6, זה לא עשרות מיליונים אלא מאות מיליונים
אבי דרוט:
 אני מסכים, הבעיה היא לא תקציבית אבל זה עניין של מדיניות ועד היום המדיניות הייתה לא להתחבר כרגע לכביש 6
מיקי לוי:
יש עוד מישהו שרוצה להתייחס?
יובל צלנר:
אני אומר משהו קטן על הארנונה
מיקי לוי:
	אדוני המנכ"ל, מה אחוז הגבייה? אתה צריך לעמוד על 95 אחוזים
שלמה צדרבוים:
מסתבר שזה מאוד מאוד קשה
שלמה צדרבוים:
 בשנים הראשונות של חריש היה היצע גדול מאוד של יחידות דיור להשכרה ולא מעט אוכלוסייה שמתקשה לשלם את התשלומים האלה
שלמה צדרבוים:
 עכשיו זה השתנה
שלמה צדרבוים:
 אנחנו עומדים באחוזים רגילים לארץ אבל קשה לחנך תושבים מחדש
שלמה צדרבוים:
 אנחנו עומדים היום על משהו כמו 85 אחוזים
מיקי לוי:
לא רע
יובל צלנר:
אני אומר שתמהיל הארנונה הוא מפתח שאם חריש לא תגיע אליו או המדינה לא תעזור לה להגיע למקום הזה, באמת תוכניות הייצוב האלה יימשכו ולא יהיה פתרון אמיתי לעיר חריש מבחינת יכולת לעמוד על הרגליים מבחינה כלכלית
מיקי לוי:
המקצוע שלי הוא קבלת החלטות אבל פעם ראשונה שאני לא קובע מדיניות ולכן אני לא יכול להניף איזה גרזן ולומר לכו לעשות, כמו שעשיתי בדיון הקודם
מיקי לוי:
 ברור לנו שאם חפצי חיים אנו ובחיים של העיר חריש, צריך לעשות מעשה
מיקי לוי:
 לפעמים צריך לכופף את ההחלטות ואת השכל הישר כדי לתת לה לחיות
מיקי לוי:
 יכול להיות שאין מספיק – אני סתם אומר – תושבים שבבוקר צריכים להתחבר התחברות מהירה לכביש 6 וזה לא כל כך נורא שהם מסתובבים
מיקי לוי:
     כאמצעי משיכה והמשך בנייה של העיר הזו, ברור לי לחלוטין מה צריך
מיקי לוי:
 יכול להיות שזה לא כלכלי, יכול להיות שזה לא עומד בקריטריונים, אבל אם רוצים להעמיד את העיר חריש על הרגליים – ובמצב של הדיור במדינת ישראל העיר חריש מהווה אחד הפתרונות – ואם רוצים להציל – זאת אולי מילה יותר מדי בומבסית - ולתת היתכנות לעיר חריש להמשיך ולהתפתח ולהמשיך למשוך אליה, צריך לעשות חשיבה
מיקי לוי:
 בסך הכול תנאי הדיור הם פנטסטיים
מיקי לוי:
 התארחתי בשתי דירות בנות חמישה חדרים, הלוואי ובעיר היה לי את הדבר הזה עם המרפסת הענקית והסלון הענק
מיקי לוי:
 באמת, להשתבח
מיקי לוי:
 אם רוצים למשוך עוד, יכול להיות שצריך לעשות חשיבה
מיקי לוי:
     אני פונה למשרד התחבורה לעשות חשיבה מחודשת
מיקי לוי:
 מאוד יכול להיות שנצטרך להסתייע בכם
מיקי לוי:
 אין לי יכולת לכופף מדיניות
מיקי לוי:
 יש לי יכולת לעשות ביקורת כמו שעשיתי בדיון הקודם ולהכריח את המשרדים
מיקי לוי:
 כאן אני לא יכול לקבוע מדיניות
מיקי לוי:
 אני רק נזעק לקריאה הזו בעקבות הביקורת שלכם, למען המשך התפתחותה של העיר חריש
מיקי לוי:
 אנחנו יכולים לבלום את ההתפתחות ואנחנו יכולים לתת, כמו שאדוני אמר, איזושהי דחיפה רצינית
מיקי לוי:
 נדמה לי שכולנו בצד שרוצה לתת רצינית לעיר חריש
מיקי לוי:
      אם יש למישהו הצעה יותר טובה
מיקי לוי:
 אני הולך לדבר גם ברמה האישית עם שרת התחבורה אבל אני גם אשלח מכתב רשמי
מיקי לוי:
 אתם תעזרו לנו לנסח את המכתב יחד עם המנכ"ל לגבי המגבלות, מה הצפי, מה זה יעשה לעיר ואז ננסה להתגבר עליך, לא ברמה האישית, על הטיעון שאתה לא קובע מדיניות ואני מבין את זה
מיקי לוי:
 אתה איש ביצוע
מיקי לוי:
 אומרים – עושים
מיקי לוי:
 מדינית, זה הגורם הפוליטי
מיקי לוי:
 אני יכול לומר לך שגם לא הסכמתי עם חלק מהמדיניות הקודמת אבל אני איש פוליטי ומותר לי להגיד
מיקי לוי:
     נראה לי שאם העיר חריש חפצת חיים והמשך התפתחות, לא בעוד 20-15 שנים אלא כבר עתה כדי להעמיד אותה על הרגליים, בסופו של דבר המדינה תחסוך כסף
מיקי לוי:
 היא לא תצטרך לתת סיוע של תקציב איזון כדי שהוא ימשיך להתקיים במצב הקיים
שלמה צדרבוים:
אמר מנכ"ל משרד ראש הממשלה שמכיר את התחום הזה, יאיר פינס, שבסוף זה משביח את ערכי הקרקע
שלמה צדרבוים:
 המדינה מרוויחה מהיום הראשון מהדבר הזה
מיקי לוי:
חד משמעית
מיקי לוי:
 אמרתי, לא תצטרך תקציבי ייצוב ולא תצטרך סיוע אלא העיר תתפתח
מיקי לוי:
 יהיו לך אזורי תעשייה ויהיו לך אזורי מסחר
מיקי לוי:
 אלה משלמים את הארנונה הכי טובה
מיקי לוי:
 אתה תוכל להתקיים והכי חשוב, אתה תוכל למשוך אוכלוסייה איכותית שמקום העבודה שלה הוא תל אביב, נתניה, מרכזי העסקה המרכזיים, לא צווארון כחול אלא צווארון לבן – ואני מתנצל על שאני אומר את זה כך – אוכלוסייה חזקה שתשדרג את העיר ותייצב אותה
מיקי לוי:
      רוח הדברים שיוצאת מהוועדה היא שיכול להיות שזה לא עומד בקריטריונים אבל זה עומד בשכל הישר
מיקי לוי:
 בואו נעשה מעשה
מיקי לוי:
 אני משוכנע שבעוד חמש 10-5 שנים לא נתחרט על זה
מיקי לוי:
      אם אדוני יכול לעזור לנו בניסוח מכתב אבל דוח מנהלים ולא חוברת
מיקי לוי:
 אם זאת חוברת, היא לא תקרא
מיקי לוי:
 עמוד-עמוד ורבע
מיקי לוי:
 אני אודה לכם
מיקי לוי:
 אני אבחן אותו, אשנה אותו אם צריך, אחתום ואחרי שהמכתב יצא אני גם אדבר איתה ברמה האישית אתן לה את המכתב ביד במליאה
אוריאל רייכמן:
אשמח לעזור
אוריאל רייכמן:
 אני רוצה לומר דבר אחד שגם עלה כאן מתוך הדברים
אוריאל רייכמן:
 כביש 6 נועד לשרת את המפה ההתיישבותית של ישראל
אוריאל רייכמן:
 יש כאן איזה רצון לשמור על הכביש
אוריאל רייכמן:
 הכביש נועד לשרת את האוכלוסייה
אוריאל רייכמן:
 הוא נועד לשרת מקום בדיוק כמו חריש גם אם לא חשבו עליו בהיקף הזה
אוריאל רייכמן:
 אנחנו כאילו רוצים לשמור על הכביש על חשבון תושבי והתפתחות העיר חריש, וזה לא סביר
מיקי לוי:
המכתב המתכלל הזה שיצא בשם הוועדה, לא משרד הפנים אומר אלא הוועדה, הוא בעקבות הדיון שנעשה כאן יחד אתכם
מיקי לוי:
 תוודאו שהאדונים האלה, כולל המנכ"ל יעיף עין או ייתן אמירה משלו
מיקי לוי:
 נוציא מסמך מטעם הוועדה לביקורת המדינה בעקבות ביקורת מבקר המדינה
מיקי לוי:
 מסמך מתכלל שנשלח אותו
מיקי לוי:
 אני גם אתן לה אותו ביד ואשוחח איתה במליאה כדי שלפחות היא תקיים דיון לשינוי המדיניות שהייתה לפני כן
מיקי לוי:
 אני לא מסכים עם המדיניות שהייתה לפני כן
מיקי לוי:
 הנה, אני אומר לך אבל לי מותר להגיד את זה
מיקי לוי:
 אתם עובדים מקצועיים
מיקי לוי:
 ננסה לעשות משהו
מיקי לוי:
 זאת פעם ראשונה שאין לי מספיק כלים
מיקי לוי:
 בדיונים הקודמים לא היית נוכח כאן, יש לי מספיק כלים כדי להכריח את המדינה לעשות מעשה אבל כאן זה עניין של מדיניות ואני רק יכול לבקש
מיקי לוי:
 בכל זאת זה חשוב לי וזה כואב לי
מיקי לוי:
 אם אני צופה פני עתיד, ראוי שאנחנו נעשה את זה
מיקי לוי:
     תודה רבה
מיקי לוי:
 אני נועל את הישיבה
מיקי לוי:
צהריים טובים
מיקי לוי:
 אנחנו לא נחכה יותר, נפתח את הדיון בנושא השירות לציבור ברשות המיסים – ביקורת מעקב מורחבת
מיקי לוי:
 אני יכול להגיד לכם מהצד של הנשמה שלי, של הלב שלי, שגוף האכיפה הזה – היכולות שלו הולכות ופוחתות, וזה כל כך מצער אותי כמי שהיה שם שנתיים ימים ואני יכול להגיד אפילו נתן את הנשמה שלו כדי להרחיב, להגדיל, מה שקורה עכשיו
מיקי לוי:
 אני מסתכל על זה, ואמרתי למבקר המדינה בתפקידי הקודם כיושב-ראש הכנסת כשהוא בא אליי עם הנושא הזה: איך ייתנו שירות לציבור? אין אנשים
מיקי לוי:
 אין אנשים
מיקי לוי:
 ניסיתי גם כן להרים עם מנהל הרשות, לא צלח
מיקי לוי:
 אני עדיין מוכן להביא את הממונה על השכר ולהגיד שרואה חשבון לא יכול להרוויח ברשות המיסים 11,500 שקל
מיקי לוי:
 לא יכול
מיקי לוי:
 לא יעזור כלום, הם כולם בורחים לשוק הפרטי
מיקי לוי:
 זה מצער מאוד, וזו מערכת המיסוי של מדינת ישראל, זה חלק גדול מתקציב המדינה
מיקי לוי:
      אני עדיין עומד על דעתי, יחד עם מבקר המדינה – בואו נקיים דיון מיוחד כדי למשוך בעלי מקצוע, רואי חשבון, מנהלי חשבונות, לרשות המיסים, אחרת המצב ילך ויהיה יותר קשה
מיקי לוי:
 רק מהכותרת אני אומר – אין אנשים, איזה שירות? הלכתי לעשות תיאום מס כדי לשלם את מה שמגיע למדינה, ובמס הכנסה בגבעת שאול משרדים ריקים, הלב נחמץ
מיקי לוי:
 תיקים נערמים, ואי אפשר לעשות ביקורות, ואי אפשר לגבות מס אמת, ואי אפשר להילחם – אני כבר לא מדבר על מאבק בהון השחור, שיש לנו שם הרבה כסף ששייך לנו, לילדינו
מיקי לוי:
 נורא מצער
מיקי לוי:
 אני מקדים ואומר את זה כי הכותרת – השירות לציבור ברשות המיסים, ביקורת מעקב – איזה שירות אם התקנים אינם מלאים? איזה שירות שאי אפשר לקבוע עם מפקח מס ישיבה מסודרת? אני כבר לא מדבר על מע"מ, אני לא מדבר על חשבוניות מזויפות
מיקי לוי:
 זה היה בשבילי לשפוך את ליבי המר על העניין הזה
מיקי לוי:
 צוהריים טובים לכולם, סתם הקדמתי את המאוחר
מיקי לוי:
 בבקשה, אנשי מבקר המדינה
מיקי לוי:
 נתתי לכם אזהרה בכותרת